Să nu renunți la țintă - Majorat Nicoleta Samoilă

Sun, 07 Nov 2021 18:44:46 +0000

⁣Să nu renunți la țintă
oricîți întorc din drum
și oricîți cad în lupta
cu marea și pustia
izbînda care trece
prin negură și scrum
o-ncununează slava
și-o cîntă veșnicia.

Poți renunța la tot ce ai
- să nu renunți la rai!
poți pierde tot ce ai frumos
- să nu-L pierzi pe Hristos!

Să nu renunți la luptă
oricît ai fi trîntit
mai curajos te scoală
și mai viteaz te luptă
măreț este eroul
sub steagul zdrențuit
cu platoșa străpunsă
dar calea ne-ntreruptă.

Să nu renunți la ceruri,
orice ți-ar fi promis
și orice te-amenință, -
nimic să nu te-abată
că tot ce-i azi, ori slavă
ori chin - e doar un vis
dar slava ta din ceruri
nu trece niciodată!