Sunt un bulgăr de nimic - Majorat Darius Samoilă

Thu, 19 Jan 2023 23:00:06 +0000

⁣Majorat Darius Samoilă
⁣Sunt un bulgăr de nimic,
sunt un strop de rouă-n soare;
dar cu cât mă fac mai mic,
cu-atât Tu,
cu-atât Tu te vezi mai mare.

Dacă-n lume m-ai făcut
o fereastră către Tine,
cu cât sunt mai nevăzut,
cu-atât Tu,
cu-atât Tu te vezi mai bine.

Doamne, când suntem noi doi,
n-are cel viclean ce-mi face.
Şi cu cât îi duc război,
cu-atât Tu,
cu-atât Tu mă-mbraci cu pace.

Vin din cer mi-ai dat să sorb
şi pe ochi m-ai uns cu tină.
Dar cu cât eram mai orb,
cu-atât Tu,
cu-atât Tu mi-ai dat lumină.

Iar de toate câte-n Rai
le păstrezi Tu pentru mine,
nu mi-e dor de tot ce-mi dai,
cât mi-e dor,
Doamne, cât mi-e dor de Tine.