Doamne Tu m-ai făcut din ţărână - Majorat Nathan Miron

Wed, 25 Jan 2023 23:11:55 +0000

⁣1. Doamne, Tu m-ai făcut din ţărână,
Şi în adânc mi-ai turnat veşnicia.
/: Dar în mine, o făptură păgână
Zi şi noapte îşi cere simbria. :/

2. Nu sunt, Doamne, decât o suflare,
Decât tină cu multe păcate,
/: Şi Te caut cu dor şi oftare,
Să-mi dai forma trăirii curate. :/

3. Aş ajunge chiar singur pe ape,
Într-o lume de răni şi suspine,
/: Dacă nu Te-aş simţi pe aproapre,
Dacă nu Te-aş avea lângă mine. :/

4. Eu sunt: scurgerea, aburul, clipa,
Sunt doar lutul, iar Tu eşti Olarul.
/: Ocroteşte-mă, Doamne, cu-aripa,
Dăltuieşte-mi făptura cu harul. :/